Obert el termini d’inscripció per al Mercat d’Associacions 2015
25/09/2015

# Obert el termini d’inscripció per al Mercat d’Associacions 2015

[![Obert el termini d’inscripció per al Mercat d’Associacions 2015](/images/noticias/2014/09/meracdo-asociaciones.jpg)](/images/noticias/2014/09/meracdo-asociaciones.jpg)

25.09.2015

![ Obert el termini d’inscripció per al Mercat d’Associacions 2015](/images/noticias/2014/09/meracdo-asociaciones.jpg)

Enguany com a novetat el Mercat d’Associacions es traslladarà a la Plaça del Poble per a estes més prop dels veïns

El pròxim 24 d’octubre tindrà lloc el Mercat d’Associacions i l’Ajuntament de Paterna, a través de la Regidoria de Joventut, ha obert el termini d’inscripció per a participar en esta nova edició.

El Mercat d’Associacions, que enguany tindrà lloc en la Plaça del Poble, és un dels grans esdeveniments de Paterna i suposa una excel•lent oportunitat perquè els veïns coneguen de primera mà les distintes associacions que existeixen en el municipi i l’àmplia oferta d’activitats per al temps lliure que ofereixen.

En edicions anteriors, els visitants van poder disfrutar d’activitats per a tots els públics com pintacares infantils, exhibicions de ball o desfilades de gossos, organitzades per les mateixes associacions que aprofiten la jornada per a donar a conéixer als visitants la important labor que realitzen durant l’any per a enriquir el teixit social de Paterna.

Totes les associacions interessades a participar tenen fins al pròxim 2 d’octubre per a presentar la seua instància. És important detallar en esta si es durà a terme alguna activitat especial en l’estand per a la seua coordinació.

Les sol•licituds hauran de dirigir-se, sense perjuí del que disposa l’article 38 de la Llei 30/92, de Règim Jurídic de les Administracions Públiques i del Procediment Administratiu Comú, modificat per la Llei 4/99, a la Regidoria de Joventut de l’Ajuntament de Paterna i podran presentar-se en les dependències següents:

• Registre d’entrada de l’Ajuntament de Paterna (Pl. Enginyer Castells, 1).

• En la forma i llocs que s’estableixen en l’Esmentada Llei de Procediment Administratiu.

Per a qualsevol consulta els interessats poden visitar la Casa de la Joventut o bé contactar per telèfon en el: 96 137 01 03 – 96 110 04 21 o per mail en: juventud@paterna.es.

[Descarregar instància de sol•licitud](/images/pdf/es/noticias/2015/09/INSTANCIA-MERCAT-2015.pdf "Instancia para el Mercado de Asociaciones 2014")